ኢትዮጵያ የሀብት መመዝገቢያ ሶፍትዌር ልትተገብር ነው
 የፌዴራል የፀረ-ሙስና ኮሚሽን የሀብት መመዝገቢያ የኮምፒውተር ሶፍትዌር ለማቋቋም ከሲ ኤስ ኤም ቴክኖሎጂ  ጋር የ3.6 ሚሊዮን ብር ስምምነት ተፈራረመ፡፡መንግስት እ.ኤ.አ በ2010 የሀገሪቱን ፕሬዝዳንት፣ ሚኒስተሮችን፣ አምባሳደሮችንና ሌሎች  ከፍተኛ የመንግስት ባለስልጣናትን እንዲሁም የመንግስት ሰራተኛውን የሀብት መጠን እንዲመዘገብ መወሰኑ  ይታወሳል፡፡ስምምነቱ በኮሚሽኑ ኮሚሽነር አቶ አሊ ሱሌማን እና በአዲስ አበባ  የቴክኖሎጂው ዋና ስራ አስፈፃሚ ፕሪያዳርሺ ናኑ ፓኒይ  የተፈረመ ሲሆን ካምፓኒው የተመረጠው አለም አቀፍ ጨረታ ከተደረገ በኋላ መሆኑ ታወቋል፡፡የሀብት ማሳወቅ አስተዳደር የመረጃ አያያዝ ስርዓቱ የሚቋቋመው በአለም ባንክ ድጋፍ መሆኑንም ተመልክቷል፡፡ (ቢዝነስ ስታንዳርድ) 